MAGYAR BÁNYÁSZATI ÉS FÖLDTANI SZOLGÁLAT

Ú T M U T A T Ó

**A**

**NEMFÉMES ÁSVÁNYI NYERSANYAG VAGYON**

**ÉS MEDDŐ VÁLTOZÁS**

**2017. év folyamán**

**című adatlap kitöltéséhez**

**BUDAPEST, 2017.**

Az alábbi útmutatások részletes tájékoztatást adnak az 1993. évi XLVIII. törvény - Bányatörvény (a továbbiakban: Bt.) 25. § (1), (2) és (2a) bekezdés és a Bt. végrehajtására kiadott 203/1998. (XII.19.) Korm. rendelet 8/D. §  (2) és 9. § (3), (4),(5) és (6) bekezdés, valamint a bányászati hulladékok kezeléséről szóló 14/2008. (IV.3.) GKM rendelet (a továbbiakban rendelet) 14. § (3) bekezdés által előírt adatszolgáltatási kötelezettségei teljesítésére felhasználandó adatlap kitöltéséhez. Kérjük, gondosan olvassa el az Útmutatót, és ha kérdése van, forduljon a Magyar Bányászati és Földtani Szolgálat (MBFSZ) Ásványvagyon-gazdálkodási Főosztályához.

Az Adatlapon, szürkén jelölt részekbe ne írjon semmit.

***Saját érdekében kérjük, hogy az Adatlapot nyomtatott betűvel vagy írógéppel töltse ki, és gondoskodjon arról, hogy ennek a Bányaüzemben maradó másolati példánya is azonos tartalmú és jól olvasható legyen. Az Adatlap a Magyar Bányászati és Földtani Szolgálat hivatalos honlapjáról (www.mbfsz.gov.hu) letölthető*** *(ill. az*MBFSZ régi honlapja /[www.mbfh.hu](http://www.mbfh.hu)/ *Ügyintézés/ Ásványvagyon adatszolgáltatás* menüpont alól letölthetők).

**Felhívjuk figyelmét, hogy**

* **a jelen Adatlapon szolgáltatott adatok helyességéért és teljes körűségéért a bánya­vállalkozó büntetőjogi felelősséggel tartozik.**
* **a kitöltési útmutatónak, a formai és/vagy tartalmi követelményeknek nem megfelelően kitöltött Adatlap, valamint a megadott határideig be nem érkezett adatszolgáltatás továbbá a valóságnak nem megfelelő adatok közlése a Bt. 41.§ illetve a Bt. 25. § (4) bekezdés alapján szabálysértési bírság kiszabását vonhatja maga után;**
* **a vonatkozó jogszabályok értelmében, az ásványvagyon változásokat geodéziai módszerrel kell meghatározni. A változásokat a bányaművelési térképen fel kell tüntetni. Az ásványvagyon változásokat, számítási menetét dokumentálni és bizonylatolni kell.**

**Alapfogalmak**

*Minősített anyag*: azon anyag, amely a kutatási zárójelentésben a hatósági engedély alapján nyersanyaggá lett minősítve. A minősített anyag minősítése lehet:

*földtani vagyon:* az ásványi nyersanyag kutatási adatokkal igazolt teljes mennyisége, amelyet az adott ásványi nyersanyagra jellemző paraméterekkel (számbavételi kondíciókkal) – műszaki és gazdasági korlátok alkalmazása nélkül – határoznak meg (ld. Bt. 49. §)

*műrevaló vagyon:* a földtani vagyon azon része, amelyet a kutatási zárójelentésben – az adott piaci és műszaki- valamint a nyersanyag fiziko-kémiai és teleptani paraméterei figyelembevételével – kitermelésre alkalmasnak minősítettek.

*nem műrevaló vagyon:* a földtani vagyon azon része, amelyet a kutatási zárójelentésben – az adott piaci és műszaki- valamint a nyersanyag fiziko-kémiai és teleptani paraméterei figyelembevételével – kitermelésre alkalmatlannak minősítettek.

*nem műrevaló vagyonból tartalék vagyon*: a nem műrevaló vagyon azon része, amelyet az adott piaci és műszaki paraméterek kis mértékű változása esetén kitermelésre alkalmasnak minősíthetőek, és ezt a kutatási zárójelentésben ennek megfelelően vettek nyilvántartásba.

*Műrevaló vagyonból végleges pillérben lekötött ásványvagyon:* a nyersanyag azon része, amely a bányatelek fektetési dokumentációban és a jóváhagyott műszaki üzemi tervben biztonsági illetve más okból (pl. természetvédelmi) végleges pillérben le van kötve és az elfogadott kutatási és készletszámítási zárójelentésben műrevaló minősítésű.

*A nyersanyag ismeretessége* lehet *bizonyított (A+B), feltételezett (C1) és következtetett (C2).*

*Veszteség (termelési-, művelési stb. veszteség):* a műrevaló vagyon azon része, amely a nyersanyag teleptani helyzete valamint a kiaknázásához alkalmazott műszaki – technikai korlátok miatt a felhasználás szempontjából véglegesen elveszett.

*Meddőanyag*: azon anyag, amely a kutatási zárójelentésben a hatósági engedély alapján nem lett nyersanyaggá minősítve. A tájrendezésre illetve tömedékelésre fel nem használt, a bányaüzemben maradt meddő anyagok – a vonatkozó jogszabályokban meghatározott esetekben – bányászati hulladékká minősülnek. A meddőanyag jogszabályi meghatá­rozása a Bt. 49. § 32. pontjában található.

*Bányászati hulladék:* az az ásványi nyersanyag –kutatás, –kitermelés, –előkészítés során keletkezett fúróiszap, meddő, vagy *maradékanyag,* amelyet azonnal vagy a bányászati hulladékok kezeléséről szóló 14/2008. (IV. 3.) GKM rendeletben meghatározott időn túl bányászati hulladékkezelő létesítményben helyeztek el. Hulladéknak minősül az egyébként ártalmatlan meddő, ha azt nem tömedékelik vissza vagy nem értékesítik belátható időn belül. A bányászati hulladék jogszabályi meghatározása a Bt. 49. § 43. pontjában található. A bányászati hulladék lehet ***inert- veszélyes- illetve nem inert és nem veszélyes.***

* *Inert meddő/hulladék*. Az inert bányászati hulladék ismérvei a következők:
* a bányafelügyelet inert bányászati hulladékok listájában szerepel, vagy
* nem oldódó, nem széteső, nem öngyulladó, nem éghető; és
* szulfidkén tartalma ≤0,1%, vagy ≤1,0% ha a semlegesítési potenciálja ≥3; és
* nem tartalmaz veszélyes anyagokat vagy a környezetre és egészségre ártalmas elemeket (különösen As, Cd, Co, Cr, Cu, Hg, Mo, Ni, Pb, Zn) a 6/2009.(IV.14.) KvVM-EüM-FVM rendelet 1. és 2. melléklet „B” szennyezettségi határértékét illetően.
* *Veszélyes hulladék.* A veszélyes bányászati hulladékok minősítésére az általános hulladékokra vonatkozó módszer használandó, azaz a Hulladékgazdálkodásról szóló 2012. évi CLXXXV. tv. és a 72/2013. (VIII. 27.) VM rendelet rendelkezései.
A bányászati hulladékok esetében elsősorban a H14 veszélyességi jellemzőt kell vizsgálni, de releváns lehet a H3B, H7, H12, H13 vizsgálata is.
* *Nem inert, nem veszélyes meddő/hulladék.* Tekintettel arra, hogy minősítési módszer csak az inert és a veszélyes hulladékokra ismert, azaz ha a hulladék egyikbe sem illik, akkor a hulladék a nem inert nem veszélyes kategóriába tartozik.

*Bányajáradék köteles anyag:* a Bt. 20. §, a Bt. Vhr. 4. § és az ásványi nyersanyagok és geotermikus energia fajlagos értékének, valamint az értékszámításának módjának meghatározásáról szóló 54/2008. (II.20.) Korm. rendelet 2. § rendelkezéseivel összhangban, azon minősített nyersanyag mennyiség, amelyet a bányavállalkozó kitermelt (in situ helyéről, a bányafaltól elválasztott). Bányajáradék köteles anyag azon nem minősített (meddő) anyag, amelyet a bányavállalkozó a kitermelést követően értékesített illetve üzletszerűen hasznosított.

**RÉSZLETES KITÖLTÉSI ÚTMUTATÓ**

***A jelen adatlapon szolgáltatott mennyiségi adatokat m3-ben kell megadni, függetlenül az előző nyilvántartások és adatszolgáltatások során alkalmazott mértékegység(ek)étől.***

*Bányatelek (illetve lelőhely) neve:*

Kérjük, itt adja meg – a bányatelek megállapítási határozatban foglaltakkal összhangban – azon bányatelek megnevezést, illetve – bányatelek hiányában – a kutatási adomány vagy kutatási műszaki üzemi tervet engedélyező határozatban szereplő lelőhely nevét, amelyről a jelen adatlapon adatokat szolgáltat.

*A bánya (lelőhely) közigazgatási helye:*

 Kérjük, itt jelölje a bányatelek – ennek hiányában a lelőhely – közigazgatási hovatartozását. Amennyiben ez több települést érint, úgy kérjük minden érintett települést jelezzen oly formában, hogy a felsorolást a legnagyobb területrészt érintő településsel kezdje.

*Az előfordulás egyéb megnevezése:*

Amennyiben a nyersanyag előfordulás más néven is szerepel, mint a bányatelek elnevezés kérjük, azt itt adja meg. A Bányászati és Földtani Szolgálat kiértesítő levelével tájékoztató jelleggel megküldött „ÁSVÁNYVAGYON KÉSZLETVÁLTOZÁS JELENTŐLAPJA” c. nyomtatványon „közelebbi neve” címszó alatt szereplő bejegyzés támpontot adhat e sor kitöltéséhez.

*Bányavállalkozó neve, címe:*

Kérjük, itt adja meg az előzőkben jelzett bányatelek illetve lelőhely jogosultjának cégszerűen bejegyzett nevét és címét.

*Bányaterület MBFH ásványvagyon nyilvántartási kódja:*

Kérjük, itt adja meg a Bányászati és Földtani Szolgálat által nyilvántartott 9 számjegyű azonosító kódot (az első két számjegy a megyekód, harmadiktól az ötödik számjegyig a körzet kód, hatodik-hetedik számjegy a helység kód és nyolcadik-kilencedik számjegy az egyedi kód).

***A nyersanyag kódja és megnevezése:***

Itt 2x4 számjegy (kód) beírását kérjük. Az első négy számjegy esetén kérjük, hogy adja meg az Állami Ásványvagyon Nyilvántartásban szereplő ásványi nyersanyag 4 jegyű „kódját” (a bányászati jogosultságát biztosító hatósági engedélyben foglaltakkal összhangban). A második négyjegyű szám helyére kérjük az új 54/2008. (III. 20.) Korm. rendeletben (az ásványi nyersanyagok és a geotermikus energia fajlagos értékének, valamint az értékszámítás módjának meghatározásáról) szereplő nyersanyag kód közlését.

*A nyersanyag sűrűsége*:

Adja meg a nyersanyag t/m3-ben mért és labor- vagy egyéb (pl. technológiai) vizsgálatokkal igazolt és dokumentált tömör térfogatsúlyát.

*A bánya státusza (működő:1, szünetelő:2, bezárt:3).*

Ittkérjük megadni a rendelkezésére álló érvényes határozat (illetve MÜT) alapján a státuszra vonatkozó számjelzést.

*Kutatási joggal rendelkezik, de Bányatelekkel nem fedett:
A megkutatott és a nyilvántartásban szereplő nyersanyag teljes egészében bányatelekkel fedett:*

Ezen a helyen aláhúzással jelölje, hogy az adatlapon szereplő előforduláson

* a bányászati jog, kutatási jog, de bányatelek megállapítása még nem történt meg illetve
* a nyilvántartásban szereplő ásványvagyon teljes horizontális és vertikális kiterjedésében bányatelek védelem alatt áll-e vagy nem. Amennyiben nem, kérjük a megjegyzési rovaton részletezze ennek okát és mértékét.

*Bányászati célból a tárgyévben igénybevett terület:*

*K*érjük, ezekbe a rovatokba jelölje be **a tárgyévben** igénybevett terület nagyságát (m2) az alábbi megbontásban:

* termelés-feltárás céljából igénybevett terület;
* meddőhányó-létesítés céljából igénybevett terület;
* egyéb célból (létesítmény pl. üzemi épület, -út stb. elhelyezése) igénybevett terület.

A terület kimutatást az éves terület-igénybevételi tervvel és a Műszaki Üzemi Tervvel összhangban kell szerepeltetni.

*Tárgyévben tájrendezett terület:*

Ezen a helyen kérjük, adja meg a 2017. év folyamán tájrendezett terület nagyságát.

**1/a.** **A kitermelt, illetve nyilvántartott teljes anyag mennyisége**

*Az adott évben a bányafaltól elválasztott nyersanyag mennyisége a bányajáradék bevallással egyezően*

Ezen a helyen adja meg negyedéves bontásban az ásványi nyersanyagok és geotermikus energia fajlagos értékének, valamint az értékszámításának módjának meghatározásáról szóló 54/2008. (III. 20.) Korm. rendelet előírásainak megfelelő bányajáradék bevallásának ásványvagyon mennyiségi adatait.

*A tárgyévi kitermeléssel érintett térrészben lévő nyilvántartott nyersanyag:*

Ebbe a rovatban azon **földtani minősítésű** nyersanyag (m3) mennyiséget (nyersanyaggá minősített anyag) kell beírni, amely a tárgy évben (**geodéziai mérésekkel igazoltan**) a termelési tevékenységgel érintett térrészben (a kutatási és készletszámítási zárójelentésben szereplő alapadatokkal összhangban) a bányaüzem ásványvagyon-nyilvántartásában szerepel.

*A tárgy évben kitermelt (fedő és köztes) meddő mennyisége:*

Ebbe a rovatba azon **meddő** anyag (m3) mennyiséget (nyersanyaggá nem minősített anyag) kell beírni, amelyet a tárgy évben a termelési tevékenységhez kapcsolódóan kitermelt.

*A tárgy évben kitermelt, geodéziailag felmért anyag (nyersanyag és meddő) mennyisége:*

Ezekbe a rovatokba azon anyag (m3) mennyiségét kell beírni, amely az előző év december 31-i állapot és tárgy év (2017.) december 31-i állapotnak megfelelő bányatérképről kiszámított térfogat különbséget jelenti. Ez a különbség gyakorlatilag a két térképi állapot között (tárgy év) kitermelt teljes anyag mennyiséget jelenti, független a kitermelés céljától és az anyag minőségétől illetve minősítésétől.

**1/b. A nyilvántartott nyersanyag változása**

*Ásványvagyon 2017. január 01-i állapot (m3)*

Ebbe a rovatba a bányaüzem **nyilvántartott nyitó készletét** írja be. A nyitó készletet az előző évi záró készlettel egyezően kell megadni az adott **minősítési** *(Földtani, Műrevaló, Nem műrevaló, Nem műrevaló vagyonból tartalék vagyon)* és **ismeretességi** megosztásban [*(Bizonyított (A+B) Kimutatott (C1) és Következtetett (C2)*].

*2017. év közbeni változások*

***Az itt szerepeltetett mennyiségeknek összhangban kell lenniük a bányaművelési térképen kimutatott és az 1/a táblázaton rögzített mennyiségekkel.***

Ezeken a rovatokon kell mérlegszerűen levezetni mindazon változásokat, amelyek a tárgyévi nyersanyag termelési tevékenység során a nyilvántartott ásványvagyon változását eredményezte az alábbiak szerint:

* *Termelésből* adódó változás c. rovaton kell jelezni mindazon nyersanyag (m3) mennyiséget, amelyet a tárgyévben a nyilvántartott és minősített ásványvagyonból kitermelt. Ugyanitt van lehetőség jelezni azon negatív vagyonváltozást (termelést), amely az átminősítési illetve a kutatási rovaton a nem minősített (meddő) anyagból a műrevaló vagyonba került átsorolásra, amennyiben ez letermelésre került.
* *Veszteség (termelési-, művelési- stb. vesztesség)* rovaton van lehetőség azon műrevaló vagyon törlésére, amely a nyersanyag teleptani helyzete valamint a kiaknázásához alkalmazott műszaki– technikai korlátok miatt a felhasználás szempontjából véglegesen elveszett. E vagyon mennyisége csak az ez irányú bányafelügyeleti engedély birtokában lehet nagyobb, mint a hatósági engedélyben meghatározott mennyiség.

***Amennyiben a veszteség rovaton nagyobb mennyiségű nyersanyagot kíván törölni mint az a hatósági engedélyben szerepel kérjük, hogy a szükséges hatósági engedélyre való hivatkozást a megjegyzés c. rovatban tegye meg.***

* *Átminősítésből* adódó változás c. rovaton van lehetőség jelezni mindazon nyersanyag mennyiséget (m3), amely esetében a tárgyév feltárási tevékenysége és a végzett vizs-gálatok során bebizonyosodott, hogy nem a valós minősítési kategóriában van nyilván-tartva. Így például, ha a „*nem műrevaló*” vagyonban nyilvántartott nyersanyag vagy a meddő anyag jó minőségi paraméterekkel bír, az átminősítési rovaton a „*nem műrevaló*” vagyonból levonva a „*műrevaló*” vagyonba pozitív előjellel át lehet azt minősíteni. Ugyanígy a *„műrevaló”* vagyonból a *„nem műrevaló”* vagyonba történő átminősítéseket is e rovaton lehet eszközölni. Tekintettel arra, hogy a termelés során a nyersanyag ismeretessége is megváltozott, lehetőség van a kitermelt valamint a jobban feltárt ásványvagyont e rovaton a „*következtetett”* és *„kimutatott*” kategóriából a *„bizonyított”* kategóriába átminősíteni. Az így átminősített vagyont – kitermelése esetén – a termelési rovaton lehet levonni. Ugyan csak ezen a rovaton kell átminősíteni a műrevaló készletből történt végleges pillér készlet lekötéseket illetve pillér felszabadításokat is.

***Kérjük, hogy a minősített vagyon csökkentését eredményező átminősítéshez szükséges hatósági engedélyre való hivatkozást a megjegyzés c. rovatban tegye meg.***

* *Átszámításból* adódó változás c. rovaton kell jelezni mindazon (m3) nyersanyag mennyiséget (+/-), amely esetében számítási, számszaki vagy egyéb hiba, téves adatszolgáltatás történt a jelen vagy előző ásványvagyon készletszámításnál, ásványvagyon mérlegnél illetve ásványvagyon bevallásnál.

***Az e rovaton történt készletváltozást a megjegyzés c. rovatba minden esetben indokolni szükséges.***

* *Kutatásból* adódó változás c. rovaton kell jelezni mindazon (m3) nyersanyag mennyiséget, amely bányabeli vagy önálló nyersanyag kutatási tevékenység során az adott bányaüzem ásványvagyon készletnövekedését vagy -csökkenését eredményezte.
E rovaton lehet meddőt nyersanyaggá és nyersanyagot meddővé minősíteni.

***Kérjük, hogy a hatósági engedélyre való hivatkozást, amely alapján a változást eszközölte a megjegyzés c. rovatban tegye meg.***

* *Összes változás*c. rovaton, kérjük, hogy az aritmetika szabályai szerint összegezze a változási rovatokban szereplő adatokat.

**Figyelem!!!**

* **A veszteség c. rovatban törölt ásványvagyon mennyiség nem lehet nagyobb, mint a hatósági engedélyben szereplő mennyiség. Amennyiben itt nagyobb mennyiségű nyersanyagot kíván törölni, kérjük, hogy a szükséges hatósági engedélyre való hivatkozást a megjegyzés c. rovatban tegye meg.**
* **Az átminősítési rovaton a minősített és nyilvántartott vagyon változásait valamint a meddő-nyersanyag változásokat lehet eszközölni. Kérjük, hogy a minősített vagyon csökkentését eredményező átminősítéshez szükséges hivatkozást a megjegyzési rovatban tegye meg.**
* **Az átszámítási rovaton történő változásokat minden esetben indokolni szükséges.**
* **A kutatási rovaton végrehajtott ásványvagyon változásnak hatósági engedélyen kell alapulnia. A nyersanyagkutatást minden esetben dokumentálni szükséges.**
* **A termelési rovaton jelzett változásnak összhangban kell lennie az éves bányajáradék bevallással valamint a jelen adatlap 1/a. táblázatban közölt adatokkal.**

*Ásványvagyon 2018. január 01-i állapot (m3)*

Ebbe a rovatba mérlegszerűen vezesse le – az adott minősítési és ismeretességi kategóriák szerint – a bányaüzem **nyilvántartott záró ásványvagyon készletét** az induló készlet és az évközben bekövetkezett – az előző rovatokon levezetett – változások figyelembevételével.

Megjegyzés:

E helyen adja meg a fentiekben kért hatósági engedélyekre való hivatkozást, valamint jelezzen minden olyan információt, amely az adatszolgáltatás kapcsán fontosnak tart. Amennyiben itt nincs annyi hely, hogy megjegyzéseit leírja, kérjük külön csatolt lapon tegye azt meg. Kérjük, hogy ez esetben a megjegyzés rovatban jelezze ennek tényét.

**1/c. Meddő/hulladék anyag mennyiségének változása**

*2017. január 01-én meddőhányóban és/vagy zagytározóban deponált anyag mennyisége:*

Ebbe a rovatba az előző évben beküldött adatlap *2016. 12. 31-i* állapotú sorában közölt meddőhányóban és/vagy zagytározóban deponált anyagmennyiségét kell beírni (kiindulásként).

*Letermelt humuszos feltalaj:*

Ezekbe a rovatokba azon humuszos feltalaj (m3) mennyiségét kell beírni, összhangban az előző év december 31-i állapot és tárgy év december 31-i állapotnak megfelelő bányatérképről kiszámított térfogat különbséggel. Az adatokat az alábbi részletezés szerint kell megadni:

* Összes letermelt humuszos feltalaj.
* *Hatósági engedéllyel értékesített*, illetve a bányabeli tájrendezésen kívül felhasznált humuszos feltalaj.
* Bányabeli *tájrendezésre felhasznált* humuszos feltalaj.
* Külön meddőhányóra *deponált* humuszos feltalaj.

**Figyelem!**

**A talajgazdálkodást, így a bányászati tevékenység során történő talajgazdálkodást is, a termőföld védelméről szóló 2007. évi CXXIX. törvény valamint a talajvédelmi terv készítésének részletes szabályairól szóló 90/2008. (VII. 18.) FVM rendelet szabályozza.**

*Tárgyévben keletkezett meddő, illetve bányászati hulladék mennyisége és kódja*

Ezekbe a rovatokba a ***geodéziai felméréssel összhangban*** a tárgyévben kitermelt meddő mennyiséget kell szerepeltetni az alábbiak szerint. E rovatokban kell feltüntetni azon hatósági engedéllyel nyersanyagból meddővé átminősített nyersanyagot, amelyet kitermelt és a bánya területén felhasznált illetve meddőhányóra (zagytározóba) helyezett. Ugyancsak itt kell szerepeltetni a meddőhányóra (zagytározóba) vagy a bánya területén felhasznált technológiai meddőt, köztes meddőt valamint a túlfejtésből származó meddőt is. Az itt szerepeltetett mennyiségeknek összhangban kell lenniük a bányaművelési térképen kimutatott és az 1/a táblázaton átminősítési illetve kutatási rovatokon átsorolt mennyiségekkel.

* *Visszatömedékelésre, illetve tájrendezésre felhasznált* összes meddő *mennyiség.*
* *Inert meddő/hulladék*. (Az inert bányászati hulladékot az alapfogalmaknál definiáltuk.)
* *Nem inert,* nem *veszélyes meddő/hulladék.* (A nem inert, nem veszélyes bányászati hulladékot az alapfogalmaknál definiáltuk.)
* *Veszélyes hulladék.* (A *veszélyes* bányászati hulladékot az alapfogalmaknál definiáltuk.)

Minden esetben szükséges megadni – a bányajáradék bevallással összhangban – az adott fentebb definiált meddő kategóriánként a hatósági engedéllyel üzletszerűen hasznosított, illetve értékesített, valamint a meddőhányón vagy zagytározóban elhelyezett és ott ártalmatlanított meddő/hulladék anyagot.

E kategóriánként szükséges megadni a meddő/hulladék kódját az alábbiak szerint:

* Kód 1: a 72/2013. (VIII. 27.) VM rendelet szerinti európai hulladék katalógus kódja

*2017. december 31-én meddőhányóban és/vagy zagytározóban deponált anyag mennyisége:*

Ebbe a rovatba mérlegszerűen vezesse le a meddőhányókon és zagytározókban deponált meddő **záró mennyiséget** az induló mennyiség és az évközben bekövetkezett – az előző rovatokon levezetett – változások figyelembevételével. Az itt szerepeltetett mennyiségnek összhangban kell lennie a bányaművelési térképen kimutatott és az 1/a táblázaton rögzített mennyiséggel.

*A 14/2008. (IV.3.) GKM rendelet 2.§ 8. szerinti hulladékkezelő létesítményt üzemeltet, illetve nem üzemeltet*

Ezen a helyen aláhúzással jelölje, hogy a fenti jogszabály szerinti hulladékkezelőt üzemeltet-e vagy nem. Ha igen, húzza alá, hogy az üzemeltetett hulladékkezelő „A” vagy nem „A” kategóriájú.

Megjegyzés:

E helyen adja meg a fentiekben kért hatósági engedélyekre való hivatkozást, valamint jelezzen minden olyan információt, amely az adatszolgáltatás kapcsán fontosnak tart. Amennyiben itt nincs annyi hely, hogy megjegyzéseit leírja, kérjük külön csatolt lapon tegye azt meg. Kérjük, hogy ez esetben a megjegyzés rovatban jelezze ennek tényét.

*Az adatlapot dátumozza és lássa el cégszerű aláírásával.*

***Ellenjegyzem, mint földtani szakértő (aláírás*** *és olvasható név feltüntetése is* ***szükséges):***

/A Bt. végrehajtásáról szóló 203/1998. (XII. 19.) Korm. rendelet 9. §. alapján a bejelentést földtani szakértővel kell ellenjegyeztetni./

*Kérjük az MBFH ill. MBFSZ által kiadott szakértői engedély számát is feltüntetni.*